stanford-oval/wikipedia huggingface dataset:
Homalocephale

Homalocephale on pachycephalosauria-dinosaurusten suku, joka eli myöhäisliitukaudella nykyisen Mongolian alueella noin 70 miljoonaa vuotta sitten. Suvun kuvasivat vuonna 1974 Halszka Osmólska ja Teresa Maryańska.
Suku koostuu yhdestä lajista, Homalocephale calathocercos. On pidetty myös mahdollisena että Homalocephale-suvun jäsenet olivat vain Prenocephalen suvun poikasia tai nuoria yksilöitä, mutta löydetyt näytteet nuorista Prenocephaleista viittaavat että kyseessä ovat kaksi eri lajia. Homalocephale oli 1,5 metriä pitkä ja kasvissyöjä.
Käännös suomeksi
Iiksenjoki

Iiksenjoki on Pielisjoen pieni sivujoki. Se saa alkunsa entisen Pyhäselän ja Kiihtelysvaaran alueelta, virtaa rauhallisesti metsä-, suo- ja peltoalueiden läpi ja laskee Pielisjokeen Joensuussa Karsikon Kissamäen kohdalla, vastapäätä Rantakylää.
Iiksenjoki alittaa Kummuntien, Joensuu–Ilomantsi-radan ja kantatie 74:n eli Joensuu–Ilomantsi-tien. Joki sopii hyvin melontaan.[lähde? ]
ITV News at Ten

| ITV News at Ten |
| --- | --- |
Tyyli:  uutisohjelma
Kestoaika:  120 min
Alkuperämaa:   Yhdistynyt kuningaskunta
Alkuperäiskieli:  englanti
Verkko:   ITV
Esitetty:  Ensimmäinen inkarnaatio:   3. heinäkuuta 1967 – 5. maaliskuuta 1999   Toinen inkarnaatio:   22. tammikuuta 2001 – 30. tammikuuta 2004   Kolmas inkarnaatio:   14. tammikuuta 2008 –
Aiheesta muualla
Virallinen sivusto
IMDb
ITV News at Ten on televisioyhtiö ITV:n esittämä brittiläinen uutisohjelma.
Aiheesta muualla

Viralliset kotisivut
Haavisto

Haavisto voi tarkoittaa seuraavia:
Paikannimenä

Haavisto, kylä Jämsässä
Haavisto, kylä Karkkilassa
Haavisto, Nokian 7. kaupunginosa
Haavisto, kylä Sauvossa
Haavisto, kylä Ylöjärvellä
Haavisto-korsu, Taipaleessa talvisodan aikana sijainnut komppanianpäälliköiden korsu
Sukunimenä

Aimo Haavisto (1907–1974), suomalainen kirkkoherra ja aforismikirjailija
Arvo Haavisto (1900–1977), suomalainen painija ja olympiavoittaja
Eino Haavisto (1907–1989), suomalainen näyttelijä
Elisabeth Haavisto (s. 1953), suomalainen näyttelijä ja laulaja
Ella Haavisto (s. 2002), suomalainen tennispelaaja
Erika Haavisto (s. 1999), suomalainen dokumentaaristen elokuvien ja sarjojen tekijä
Heikki Haavisto (1935−2022), suomalainen etujärjestöjohtaja, poliitikko ja yhteiskuntavaikuttaja
Helena Haavisto (1927–2005), suomalainen näyttelijä
Helge Haavisto (1920–2012), suomalainen vuorineuvos, Rautaruukki Oy:n entinen toimitusjohtaja
Ismo Haavisto (s. 1973), suomalainen muusikko
Jami Haavisto (s. 1998), suomalainen opiskelija-aktiivi ja vihreä poliitikko
Janne Haavisto (s. 1964), suomalainen rumpali, musiikkituottaja ja -äänittäjä, Olli ja Susanna Haaviston veli
Jarmo Haavisto (s. 1949), suomalainen jääpalloilija
Jere Haavisto (s. 1999), suomalainen motocross-kuljettaja
Johanna Haavisto (s. 1986), suomalainen soutaja
Juhani Haavisto (s. 1945), suomalainen jalkapalloilija
Juho Haavisto (1864–1929), suomalainen kansakoulunopettaja, pakinoitsija ja maallikkosaarnaaja
Jukka Haavisto (1930–2023), suomalainen muusikko, Olli, Janne ja Susanna Haaviston isä
Kari Haavisto (s. 1941), suomalainen uimari ja yritysjohtaja
Kari Haavisto (1941–2007), suomalainen mainos- ja arkkitehtuurivalokuvaaja
Kimmo Haavisto (s. 1971), suomalainen muusikko, säveltäjä, sanoittaja ja tuottaja
Maija Haavisto (s. 1984), kirjailija
Margareetta Haavisto (o.s. Honkaharju, s. 1963), suomalainen pikajuoksija
Marko Haavisto (s. 1970), suomalainen muusikko
Miia Haavisto (s. 1972), suomalainen dokumenttielokuvien ohjaaja, tuottaja ja käsikirjoittaja
Olli Haavisto (s. 1954), suomalainen muusikko, Jukka Haaviston poika, Janne ja Susanna Haaviston veli
Pekka Haavisto (s. 1958), suomalainen poliitikko ja ministeri
Rene Haavisto (s. 1986), suomalainen laulaja
Riitta-Liisa Haavisto (1930–2009), suomalainen tekstiilitaiteilija ja vaatesuunnittelija
Sami Haavisto (s. 1970), suomalainen independent-elokuvaohjaaja ja -tuottaja
Seppo Haavisto (s. 1960), suomalainen korkeushyppääjä
Susanna Haavisto (s. 1957), suomalainen näyttelijä ja laulaja, Jukka Haaviston tytär, Olli ja Janne Haaviston sisar
Timo Haavisto (s. 1981), suomalainen lentopalloilija ja beach volley -pelaaja
Viljami Haavisto (s. 1996), suomalainen kristillisdemokraattinen poliitikko
Yrjö Haavisto (1897–1939), suomalainen komppanianpäällikkö ja painija
Fiktiossa

Haavisto, päähenkilön kotipaikka Ville Salmisen elokuvassa Haaviston Leeni vuodelta 1948
Haavisto, päähenkilön ja hänen isänsä sukunimi Veikko Aaltosen elokuvassa Isä meidän vuodelta 1993
Haavisto, useiden hahmojen sukunimi televisiosarjassa Uusi päivä.
Hanno Pevkur

| Hanno Pevkur |
| --- | --- |
 Pevkur vuonna 2023
Viron puolustusministeri
 Kaja Kallaksen II, Kaja Kallaksen III ja Michalin hallitus 18.7.2022–  
Edeltäjä:  Kalle Laanet
Viron sisäministeri
 Rõivasin I hallitus 26.3.2014–9.4.2015 Rõivasin II hallitus 9.4.2015–23.11.2016  
Edeltäjä:  Ken-Marti Vaher
Seuraaja:  Andres Anvelt
Viron oikeusministeri
 Ansipin III hallitus 10.12.2012–26.3.2014  
Edeltäjä:  Kristen Michal
Seuraaja:  Andres Anvelt
Viron sosiaaliministeri
 Ansipin II hallitus 23.02.2009–6.4.2011 Ansipin III hallitus 6.4.2011–10.12.2012  
Edeltäjä:  Maret Maripuu
Seuraaja:  Taavi Rõivas
 Reformipuolueen puheenjohtaja
 8. tammikuuta 2017–15. huhtikuuta 2018  
Edeltäjä:  Taavi Rõivas
Seuraaja:  Kaja Kallas
Henkilötiedot
Syntynyt: 2. huhtikuuta 1977 (ikä 47) Iisaku
Tiedot
Puolue:  Reformipuolue
Aiheesta muualla
www.pevkur.ee
Hanno Pevkur (s. 2. huhtikuuta 1977 Iisaku) on virolainen Reformipuolueen poliitikko ja Viron nykyinen puolustusministeri heinäkuusta 2022. Hän on toiminut urallaan Viron sosiaali-, oikeus-, ja sisäministerinä vuosina 2009–2016. Pevkur valittiin Reformipuolueen puheenjohtajaksi tammikuussa 2017.
Poliittinen ura

Pevkur liittyi Reformipuolueeseen vuonna 2000. Hän valmistui Tarton yliopiston oikeustieteellisestä tiedekunnasta työskennellen lakimiehenä vuoteen 2000 saakka, minkä jälkeen hän aloitti poliittisen uransa toimimalla Tallinnan Nõmmen kaupunginosan aluehallinnossa 2000–2005, ensin hallintosihteerinä, lopuksi aluejohtajana. Pevkur oli jäsenenä Tallinnan kaupunginvaltuustossa 2005–2007 ja tuli valituksi Riigikoguun kevään 2007 vaaleissa. Andrus Ansipin hallituksessa hän toimi sosiaaliministerinä 2009–2012, oikeusministerinä 2012–2014 ja tämän jälkeen Taavi Rõivasin hallituksessa sisäministerinä 2014–2016.
Taavi Rõivasin ilmoitettua eroavansa Reformipuolueen johdosta joulukuussa 2016 asettui Pevkur ehdokkaaksi puolueen johtoon. Reformipuolueen puoluekokouksessa tammikuussa 2017 Pevkur valittiin uudeksi puheenjohtajaksi äänin 1084–635. Äänestyksessä hänen vastaehdokkaansa oli puolueen parlamenttiryhmän puheenjohtaja ja entinen ministeri Kristen Michal.
Pevkurin kautta Reformipuolueen johdossa rasittivat puolueen sisäiset ristiriidat ja lopulta joulukuussa 2017 vain vajaan vuoden jälkeen hän ilmoitti luopuvansa puheenjohtajan tehtävistä. Pevkur kertoi tukevansa puolueen europarlamentaarikkoa ja varapuheenjohtajaa Kaja Kallasta uudeksi puheenjohtajaksi, ja myöhemmin Kallas tiedotti itse virallisesti asettuvansa ehdolle Reformipuolueen johtoon.
Yksityiselämä

Pevkurin perheeseen kuuluvat vaimo ja kaksi lasta: poika ja tytär.
Kunnianosoituksia

Ruhtinas Jaroslav Viisaan ritarikunta (Ukraina, 2023)
Aiheesta muualla

Hanno Pevkurin kotisivut (viroksi)
Ifis (Alektorin poika)

Ifis (m.kreik. Ἶφις, lat. Iphis) oli kreikkalaisessa mytologiassa Argoksen kuningas ja Alektorin poika. Hän oli Eteokleen ja Euadneen isä ja Kapaneuksen veli. Anaksagoraan pojanpoikana hän kuului anaksagoridien sukukuntaan.
Kun aikanaan Amfiaraos oli vastahakoinen osallistumaan seitsemän sotapäällikön retkeen Thebaa vastaan, Polyneikes kysyi Ifiiltä neuvoa, miten hän saisi Amfiaraoksen houkuteltua mukaan. Ifis neuvoi häntä antamaan Harmonian kaulakorun Amfiaraoksen puolisolle Erifylelle, ja tämä lahjan saatuaan hän käännyttikin miehensä osallistumaan sotaretkeen heidän tekemänsä sopimuksen perusteella.
Koska Ifis eli kauemmin kuin lapsensa, siirtyi Argoksen valtaistuin hänen kuolemansa jälkeen Sthenelokselle, hänen veljensä Kapaneuksen ja tyttärensä Euadnen pojalle.
Iikka Nurmonen

| Iikka Nurmonen |
| --- | --- |

Henkilötiedot
Syntynyt: 10. joulukuuta 1993 (ikä 30) Maaninka
Kansalaisuus:   Suomi
Raviohjastaja
Kotirata:   Jokimaa
Lisenssi:  B
Voittosumma:  6 473 351 €
Starttien määrä:  7 894
Voittoja:  1 177
1000. voitto:  2021
Tilastot päivitetty:  21.12.2022
Iikka Nurmonen (s. 10. joulukuuta 1993 Maaninka) on suomalainen raviohjastaja ja -valmentaja.
Nurmonen on voittanut ohjastamillaan hevosilla useita suurkilpailuja. Next Directionilla hän voitti St Michel -ajon vuonna 2020 ja voittotulos 1.08,9 on kaikkien matkojen Suomen ennätys. Next Directionin ohjissa hän on voittanut myös Suomen mestaruuden 2019 ja 2020. Midnight Hourin hän ohjasti voittoon vuoden 2017 St Michel -ajossa ja Ruotsissa Åby Stora Pris -kilpailussa. Nurmonen voitti uransa 1000. voiton hevosilla Kuopion Sorsasalossa 13. maaliskuuta 2021. Nuorille ohjastajille tarkoitettuun, ensimmäiseen Salamakypärät-kilpailuun vuonna 2012 osallistunut Nurmonen voitti kilpailun. Hän kilpaili poniraveissa vuosina 2005-2009 ja voitti 14 lähtöä 107 ajamastaan kilpailusta.
Nurmonen valmentaa ravihevosia Maaningalla puolisonsa Jenni Tuokon kanssa. Nurmosen isä on ravivalmentaja Ossi Nurmonen.
Ifis (Ligduksen tytär)

Isis muuttaa Ifiksen mieheksi, kaiverrus, Johann Wilhelm Bauer
Ifis (m.kreik. Ίφις) oli kreikkalaisessa mytologiassa Telethusan ja Ligduksen tytär.
Ennen Ifiksen syntymää Ligdus, tuleva isä, oli uhannut tappaa lapsen, ellei se olisi poika. Telethusa vaipui epätoivoon, mutta keskellä yötä hänen luonaan vieraili Isis, seurassaan Anubis, Bubastis, Apis ja Osiris, joka vakuutti hänelle, ettei hänen tarvitsisi totella miehensä käskyä, vaan kaikki sujuisi hyvin. Kun Telethusa oli synnyttänyt tyttären, hän salasi tämän sukupuolen muilta imettäjää lukuun ottamatta. Hän nimesi tyttärensä Ifikseksi, koska tätä nimeä käyttivät antiikin Kreikan aikana sekä miehet että naiset, ja kasvatti tämän poikana.
Ifiksen ollessa kolmetoista hänen isänsä löysi hänelle puolisoksi Ianthen, johon Ifis syvästi rakastui. Telethusa, peläten petoksen paljastuvan, lykkäsi kuitenkin erilaisilla tekosyillä häitä uudelleen ja uudelleen, mutta kun kaikki syyt oli käytetty, hän rukoili Isistä auttamaan. Tämä muuttikin Ifiksen mieheksi, ja niin nämä kaksi saivat toisensa ja elivät onnellisina yhdessä.
Höylä

Puuntyöstössä käytettävä höylä.
Höylä on kone tai käsityökalu, jolla tehdään lastuavaa työstöä. Höylän osia ovat terä, murtolevy, kita ja kiila. Teriä on yksi tai useampi, ja ne irrottavat kappaleen pinnasta lastua. Terän laskeminen ja nostaminen vaikuttaa lastujen paksuuteen. Murtolevyn etäisyyttä terästä säätämällä voidaan valita murtuuko lastu nopeammin vai myöhemmin, puulajin kovuudesta riippuen. Kiilalla säädetään höylänterää ja murtolevyä kidassa. . Makita kehitti ensimmäisenä vuonna 1958 sarjatuotantona käsisähköhöyliä.
Höyläystä käytetään pintojen viimeistelytekniikkana, kappaleen ohentamisessa, pintakerroksen poistossa ja jopa kappaleen muotoiluissa. Tunnetuimpia höylän käyttökohteita on puuntyöstö. Puuntyöstössä höylääminen vaatii vähemmän energiaa kuin hiominen, koska kappaletta voidaan työstää hajottamatta sitä karkeaksi tai hienoksi puruksi.
Metalleja, esimerkiksi alumiinia tai terästä, voidaan höylätä pikateräs- ja kovametalliterillä.
Kavahöylä.
Kava ja koveli ovat erityismallisia käsihöyliä puuntyöstöön. Kavahöylää käytetään koverien pintojen tai kourujen höyläämiseen, kovelilla tehdään V-uraa.
Oikohöylä.
Oikohöylän periaatekuva.
Tasohöylä.
Aiheesta muualla

Kuvia tai muita tiedostoja aiheesta Höylä Wikimedia Commonsissa
ITV Studios Finland

ITV Studios Finland Oy (vuoteen 2013 Tarinatalo Oy) on vuonna 1997 perustettu suomalainen tv-tuotantoyhtiö, jonka lokakuussa 2012 osti brittiläinen televisiotuotantoyhtiö ITV Studios. Yritys toimii nyt nimellä ITV Studios Nordic, johon kuuluvat myös ITV:n Ruotsista ja Norjasta ostamat tuotantoyhtiöt.
Tarinatalo keskittyi lähinnä asiaohjelmien ja dokumenttielokuvien tuottamiseen. Yhtiö voitti Formaatti-Finlandian kahdesti.
Tarinatalon perustivat 1997 Kari Tervo, Heikki Hiilamo ja Jukka Heinonen. Muita omistajia ennen ITV-kauppaa olivat Esko Naskali ja toimitusjohtaja Aram Aflatuni.
ITV Studios Finlandin ja Tarinatalon tuottamia ohjelmia

Antiikkia, antiikkia
Elossa 24h
Elämä pelissä
Hell’s Kitchen Suomi
Hullu juttu
Huuma
Häntä pystyyn
Härkää sarvista
Härölä
Iholla
Jahti
Kolmistaan
Lapsi tuntemattoman kanssa
Leijonan luola
Love Island Suomi
Maria!
Mullan alta
Märät säpikkäät
Oikea kysymys
Olen Julkkis... Päästäkää Minut Pois!
Paikan kertomaa
Paketti
Poikani Joel
Puskuri
Päivärinta
Super-Jahti
Suuret suomalaiset
The Voice of Finland
T-Klubi
Verkkoyhteys
VoiceOut!
Ähläm Sähläm
Aiheesta muualla

Yrityksen kotisivut
Homare Sawa

| 0 | 1 | 2 |
| --- | --- | --- |

Henkilötiedot
Koko nimi: Homare Sawa
Syntymäaika: 6. syyskuuta 1978 (ikä 46)
Syntymäpaikka: Fuchū, Japani
Kansalaisuus: Japani
Pelipaikka: Keskikenttäpelaaja
Pituus: 165 cm
Seurat
| Vuodet | Seura | O (M) |
| 1991–1999 1999–2000 2001–2003 2004–2008 2009–2010 2009 2010 2011–2015 | NTV Beleza Denver Diamonds Atlanta Beat Nippon TV Beleza Washington Freedom →Nippon TV Beleza Nippon TV Beleza INAC Kobe Leonessa | 136 (79)  55 (13) 85 (47) 41 (6) 4 (2) 0 (0) 94 (12) |
Maajoukkue
| 1993–2015 | Japani | 205 (83) |
 Seurajoukkueuran tilastot kattavat vain kansalliset sarjat.
| Mitalit> Maa:   Japani.Naisten jalkapallo. Olympialaiset  | Mitalit> Maa:   Japani.Naisten jalkapallo. Olympialaiset  | Mitalit> Maa:   Japani.Naisten jalkapallo. Olympialaiset  | Maa:   Japani> Naisten jalkapallo. |
| --- | --- | --- | --- |
|  Hopeaa | Lontoo 2012 | Jalkapallo |  |
| MM-kisat  | MM-kisat  | MM-kisat  |  |
|  Kultaa | Saksa 2011 | Jalkapallo |  |
|  Hopeaa | Kanada 2015 | Jalkapallo |  |
Homare Sawa (jap. 澤穂希, さわ ほまれ, s. 6. syyskuuta 1978 Fuchū) on japanilainen naisjalkapalloilija, joka edustaa japanilaista INAC Kobe Leonessaa. Sawa on pelipaikaltaan keskikenttäpelaaja. Lopettaessaan uransa hän oli brasilialaisen Formigan lisäksi ainoa kuudessa MM-lopputurnauksessa pelannut jalkapalloilija; Formiga otti ennätyksen yksin itselleen pelatessaan vielä seitsemännessäkin MM-turnauksessa vuonna 2019.
Sawa on Japanin maajoukkueen kaikkien aikojen paras maalintekijä ja eniten otteluita pelannut pelaaja. Hän debytoi maajoukkueessa 15-vuotiaana joulukuussa 2003 ja teki heti ensimmäisessä ottelussaan neljä maalia Filippiinejä vastaan. Kaikkiaan Sawa on pelannut 205 maaottelua, joissa hän on tehnyt 83 maalia. Sawa on edustanut Japania maailmanmestaruuskilpailuissa 1995, 1999, 2003, 2007, 2011 ja 2015 sekä olympialaisissa 1996, 2004, 2008 ja 2012. Vuoden 2011 MM-kisoissa Japani voitti maailmanmestaruuden, ja Sawa oli turnauksen sekä paras maalintekijä että paras pelaaja. Hän teki hattutempun alkulohko-ottelussa Meksikoa vastaan, voittomaalin välieräottelussa Ruotsia vastaan sekä 2–2-tasoitusmaalin loppuottelun jatkoajan viime minuuteilla Yhdysvaltoja vastaan. Lontoon olympialaisissa 2012 Sawa saavutti hopeaa, kuten myös MM-kisoissa 2015.
Seurajoukkuetasolla Sawa on urallaan pelannut Japanissa Yomiuri Belezassa ja NTV Belezassa sekä Yhdysvalloissa Atlanta Beatissa ja Washington Freedomissa. Ensimmäisen kerran hän pelasi aikuisten sarjoissa jo 12-vuotiaana.
Sawa valittiin FIFAn vuoden pelaajaksi 2011. Hänet on valittu myös Aasian vuoden pelaajaksi 2004 ja 2008.
I Hear a Symphony

| ”I Hear a Symphony” The Supremes |
| --- | --- | --- |

Singlen tiedot
 Albumilta: I Hear a Symphony
 B-puoli: ”Who Could Ever Doubt My Love”
 Äänitetty : Hitsville U.S.A., Detroit
 Julkaistu: 1965
 Tyylilaji: pop, rhythm and blues
 Kesto: 02.40
 Levy-yhtiö: Motown
Listasijoitukset
  Billboard Hot 100: 1.
The Supremesin muut singlet
| ”Nothing but Heartaches” 1965 | ”I Hear a Symphony” 1965 | ”My World Is Empty Without You” 1965 |
I Hear a Symphony on yhdysvaltalaisen tyttöbändin The Supremesin vuoden 1965 kappale, joka äänitettiin Motown-levy-yhtiölle.
Motownin Holland–Dozier–Holland-tiimin säveltämä ja sanoittama kappale sijoittui Billboard Hot 100 -singlelistan ensimmäiselle sijalle.
Holøydalenin kirkko

| Holøydalenin kirkko Holøydalen kirke |
| --- | --- |

Sijainti:  Tolga, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1908
Suunnittelija:  Victor Nordan
Materiaali:  puu
Istumapaikkoja:  130
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Holøydalenin kirkko (norj. Holøydalen kirke) on Tolgan kunnassa Innlandetin läänissä Norjassa sijaitseva puinen pitkäkirkko vuodelta 1908.
Aiheesta muualla

Kuvia tai muita tiedostoja aiheesta Holøydalenin kirkko Wikimedia Commonsissa
Haavipallo kesäolympialaisissa 1904

Haavipallo
Vuoden 1904 kesäolympialaisten haavipallo eli lacrosse järjestettiin 2. – 7. heinäkuuta 1904. Tämä oli ensimmäinen kerta kun laji oli mukana olympialaisten ohjelmassa. Mukana oli 36 osanottajaa kahdesta eri maasta. Joukkueita oli ainoastaan kolme, kaksi Kanadasta ja yksi Yhdysvalloista. Yksi joukkueista oli mohawk-intiaanien joukkue.
Mitalistit

| 0 | 1 | 2 |
| --- | --- | --- |
| Kultaa | Hopeaa | Pronssia |
|  Kanada Shamrock Lacrosse TeamÉlie Blanchard William Brennaugh George Bretz William Burns George Cattanach George Cloutier Sandy Cowan Jack Flett Benjamin Jamieson Stuart Laidlaw Hilliard Lyle Lawrence Pentland |  Yhdysvallat St. Louis Amateur Athletic AssociationPatrick Crogan J. W. Dowling W. R. Gibson Robert Hunter W. A. Murphy William Partridge George Passmore William T. Passmore W. J. Ross Jack Sullivan A. H. Venn A. M. Woods |  Kanada MohawkitBlack Hawk Black Eagle Almighty Voice Flat Iron Spotted Tail Half Moon Lightfoot Snake Eater Red Jacket Night Hawk Man Afraid Soap Rain in Face |
Lopputulokset

| Sija | Joukkue | Maa |
| --- | --- | --- |
|  | Shamrock Lacrosse Team |  Kanada |
|  | St. Louis Amateur Athletic Association |  Yhdysvallat |
|  | Mohawkit |  Kanada |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Kanada | 1 | 0 | 1 | 2 |
| 2. |  Yhdysvallat | 0 | 1 | 0 | 1 |
Ottelut

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|   | Välierät | Välierät | Välierät |   |   | Loppuottelu | Loppuottelu | Loppuottelu |
 
|   |   |   |   |   |   |    Shamrock Lacrosse Team |    Shamrock Lacrosse Team | 8 |
|   |    St. Louis Amateur Athletic Association |    St. Louis Amateur Athletic Association | 2 |   |   |    St. Louis Amateur Athletic Association |    St. Louis Amateur Athletic Association | 2 |
|   |    Mohawkit |    Mohawkit | 0 |   |  |  |  |  |
Olympiakultaa voittanut Shamrock Lacrosse Team.
Ilmari Relander (kauppaneuvos)

Ilmari Felix Relander (12. marraskuuta 1910 Värtsilä – 1. syyskuuta 1997 Helsinki) oli suomalainen yritysjohtaja, joka sai kauppaneuvoksen arvonimen.
Relanderin vanhemmat olivat sahanomistaja Lars Karl Hilpas Relander ja Anna Rosalie Stauffer ja puoliso vuodesta 1937 Seidi Augusta Ringvall. Relander kävi keskikoulun Helsingin Suomalaisessa normaalilyseossa 1922–1927 ja sai päästötodistustuksen Suomen Liikemiesten Kauppaopistosta 1930. Yksityisesti hän suoritti 8. luokan Helsingin suomalaisessa yksityislyseossa 1933. Relander oli Suomen Kaapelitehdas Oy:n, vuodesta 1967 Oy Nokia Ab:n Kaapelitehdas, myyjä vuodesta 1933 ja kotimaan myyntipäällikkö, myyntijohtaja ja kaapeliosaston johtaja 1970–1977. Hän kuului Pohjolan Kaapeli Oy:n johtokuntaan vuodesta 1970 ja Suomen Sähkötukkuliikkeiden Liiton johtokuntaan vuodesta 1971. Sotilasarvoltaan Relander oli reservin kapteeni. Hän sai kauppaneuvoksen arvonimen 1973.
Heinäjärvi (Kannonkoski, Mannilankylä)

| Heinäjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kannonkoski
Koordinaatit:  62°54′45″N, 25°20′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskujoki:  ei laskuojaa 
Järvinumero:  14.442.1.010
Mittaustietoja
Pinnankorkeus:  179,4 m  
Pituus:  680 m  
Leveys:  190 m  
Rantaviiva:  1,761 km  
Pinta-ala:  7,148 ha  
Tilavuus:  0,0003291 km³ 
Keskisyvyys:  4,6 m  
Suurin syvyys:  12,2 m  
Saaria:  ei saaria 
 fiHeinäjärvi 
Heinäjärvi  on Keski-Suomessa Kannonkoskella  Mannilankylän lähellä sijaitseva järvi.
Maantietoa

Järvi on 680 metriä pitkä, 190 metriä leveä, ja sen pinta-ala on 7,1 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 329 100 kuutiometriä. Sen keskisyvyys on 4,6 metriä ja suurin syvyys on 12,2 metriä. Sen rantaviivan pituus on 1,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Pudasjärven alueeseen (14.442) se kuuluu. Järven vedenpinnan korkeus on 179,4 metriä mpy.
Ilmari Posti

Ilmari Posti (1897 - 3. tammikuuta 1932 Helsinki) oli suomalainen kestävyysjuoksija, joka edusti Haminan Tarmoa. Hän sijoittui kolmanneksi Kalevan kisojen 10 000 metrillä vuonna 1926 ja 5 000 metrillä 1928. Posti edusti Suomea vuonna 1930 Unkaria vastaan käydyssä yleisurheilumaaottelussa.
Kantakersanttina Viipurin rykmentissä palvellut Posti kuoli aivokuumeeseen Tilkan sotilassairaalassa 34-vuotiaana.
Haavipallo kesäolympialaisissa 1908

Haavipallo
Vuoden 1908 kesäolympialaisten haavipallo eli lacrosse järjestettiin 24. lokakuuta 1908. Tämä oli toinen ja samalla viimeinen kerta kun laji oli mukana virallisena lajina olympialaisten ohjelmassa. Mukana oli 24 osanottajaa kahdesta eri maasta, Kanadasta ja Isosta-Britanniasta. Ottelu pelattiin White Cityssä.
Mitalistit

| 0 | 1 | 2 |
| --- | --- | --- |
| Kultaa | Hopeaa | Pronssia |
|  KanadaPatrick Brennan John Broderick George Campbell Angus Dillon Frank Dixon Richard Louis Duckett J. Fyon Tommy Gorman Ernest Hamilton Henry Hoobin Albert Hara Clarence McKerrow David McLeod George Rennie Alexander Turnbull |  Iso-BritanniaGustav Alexander J. Alexander L. Blockey George Buckland Eric Dutton V. G. Gilbey S. N. Hayes F. S. Johnsin Wilfrid Johnson Edward Jones Reginald Martin G. Mason G. J. Mason J. Parker-Smith Hubert Ramsey Charles Scott H. Shorrocks Norman Whitley | Ei pronssimitalistia |
Lopputulokset

| Sija | Maa |
| --- | --- |
:  Kanada
:  Iso-Britannia
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Kanada | 1 | 0 | 0 | 1 |
| 2. |  Iso-Britannia | 0 | 1 | 0 | 1 |
Ottelu > Loppuottelu

|  |
| --- | --- | --- | --- | --- | --- | --- |
| 24. lokakuuta |  Iso-Britannia | 10 | - | 14 |  Kanada | White City |
|  |  | (1 | - | 5) |  |  |
|  |  | (2 | - | 6) |  |  |
|  |  | (7 | - | 9) |  |  |
Kuva ottelusta, etualalla Kanadan Patrick Brennan nostamassa palloa maasta.
Kanadan joukkue juhlii voittoaan.